L'adverbi "Així", al País Valencià ja és oficial, també, com "Aixina" gràcies al màxim òrgan regulador del valencià, l'Acadèmia Valenciana de la Llengua.   http://www.avl.gva.es/         A la resta de països catalanoparlants l'adverbi "Aixina" s'utilitza també?    Al País Valencià diria que s'utilitza molt més "Aixina" que "Així" (almenys a l'Horta segur)   Que en penseu de la normalització d'esta paraula? Quina de les dos modalitats utilitzeu vosaltres?     
Ho acabe de buscar al Diccionari Normatiu de l'AVL i la forma aixina la donen com a secundària i et dirigeix a així, com a forma principal.   Em pareix perfecte, és una qüestió de registre: un diccionari no ha de recollir sols les paraules pròpies d'un nivell estàndard, també els col·loquialismes i vulgarismes, aixó sí, indicant-ho sempre. No veig cap problema a què s'incloga "aixina" mentre que s'indique que la forma recomanada per al registre escrit i oral foraml és "així".
Amb el fil principal de l'argumentació estic d'acord, em sembla bé que es recullen al diccionari indicant que és col·loquial i tot el rotllo, però... per no pecar de centralista, l'AVL hauria de recollir altres variants de la paraula, no?
Bé, tampoc sé quins criteris utilitza l'AVL a l'hora d'introduir paraules al Diccionari, però supose que es basaran en què tinguen tradició escrita. De totes maneres, si d'alguna cosa no es pot acusar l'AVL és de no tenir sensibilitat dialectològica.
Justament el d'esta paraula demostra el contrari, pel que dius de la sensibilitat dialectològica! El del criteri escrit hauria de ser un criteri, i no EL criteri (tot i que tampoc sé ben bé quins criteris gasten).   Ho sent, però tinc setmana antiAVL total. Estic preparant exams de la JQCV i entre "gastos" i "vacacions" (ara, però "malgastar" no! ) m'estire del monyo! 
Buffff, és que és un tempa complicat. No utilitzen el diccionari de l'AVL, però si han acceptat gastos i vacacions són com a entrades secundàries. Supose que és una qüestió de perspectiva: m'he passat el darrer quadrimestre donant classe amb algun membre de l'AVL, i als alres els conec -vull dir als de la UVEG- i personalment no puc criticar a unes persones acadèmiques tan refutades.   Per això no m'agraden les crítiques l'AVL és penosa, o és blavera blablabla, perquè, a banda de mentida, són simplificadores fins vomitar. Pregunta a qualsevol persona que haja tingut com a professors als que mouen el cotarro de l'AVL i tots et diran, encara que estiguen en contra d'algunes decisions de l'Acadèmia, que són persones molt més que vàlides i màximes expertes.   I acabe de buscar-ho, i malgastar apareix tant al DIEC com al DNV... així que no sé quin problema tens en la parauleta... xdddd
És que la parauleta era "desperdiciar" i no "malgastar", que m'he ratllat!   Jo també he tingut profs membres de l'AVL i... què vols que et diga. Acadèmicament no els podràs retraure res, a nivell de formació, de coherència (des del seu punt de vista) i tot això. Ara bé, això no els dona llibertat absoluta per fer del valencià el que els isca dels ous. Tots sabem que l'AVL és política i poca llengua. En el moment en què hi ha d'haver "diferents sensibilitats lingüístiques valencianes representades" la cosa ja fa fredat...   Recorde amb especial "amor" unes jornades sobre "El valencià a l'audiovisual", on, evidentment, havia d'estar l'Asunció Figueres, membres del consell de RTTV i gent a qui, personalment, considere molt més competent lingüísticament (que no fa falta molt al costat d'aquells especímens). I... uf. Feia fredat. I vergonya aliena, eh? Vergonya!   Si tota la problemàtica de l'AVL i el valencià se solventara per acceptar les 20 paraules que no m'agraden... potser cediria i tot. Però és que la qüestió no només passa per ahí... així que de moment, ni tan sols vull acceptar eixes 20 paraules: no vull "vacacions", no vull "gastos" i no vull que em toque un fill de puta de corrector que em tatxe si escric "tenir" i no "tindre" o que em sancione amb dècimes quan, a l'oral, m'isca un "aquest" en lloc d'un "este". I, això, per desgràcia, passa.
Pos mira jo he estat a unes jornades sobre món medieval valencià organitzades per l'AVL i els ponents de l'AVL de faula i inclús els dos exsecessionistes que vingueren estigueren molt bé.
M'alegre que t'acontentaren, doncs!   En tot cas, i dis-me paranoica si vols, no crec que estiguen al mateix nivell unes jornades sobre el món medieval valencià (on a la realitat actual té una importància relativa i és poc més que història) que unes sobre l'actual model de l'estàndard valencià que s'usa als mitjans audiovisuals valencians. La faena de carregar-se la llengua la fan de putíssima mare. Amb més amor encara que les jornades, recorde en concret un dels guionistes-lingüistes de l'Alqueria Blanca, defensant a capa i espasa les seues tries lingüístiques. Evidentment, es va liar...
Jo conec a gent que treballa a l'Alqueria blanca i els guionistes no són lingüistes.   Salut 
Havia posat guionista/lingüista perquè no recordava què feia exactament.   Ho he mirat al programa d'aquelles jornades i posa "Tal, guionista i lingüista de l'A.B". Si ho és o no, ja no ho sé. Però al paper posava això.